CHOW ตั้ง 2 บ.ย่อย “เชาว์ ไชนิง เอ็นเนอร์ยี่”-“เอส.อาร์.จี.เอ.” ลุยธุรกิจโซลาร์เต็มสูบ
CHOW ตั้ง 2 บ.ย่อย "เชาว์ ไชนิง เอ็นเนอร์ยี่"-"เอส.อาร์.จี.เอ." ลุยธุรกิจโซลาร์เต็มสูบ
8 ธ.ค. 2563

บริษัท เชาว์ สตีล อินดัสทรี้ จำกัด (มหาชน) หรือ CHOW เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า สืบเนื่องจากเมื่อวันที่ 13 พ.ย.63 มติคณะกรรมการบริษัทอนุมัติการจัดตั้งบริษัทย่อยแห่งใหม่ อนุมัติการร่วมทุนของบริษัทย่อยและการจัดตั้งบริษัทร่วมทุน
ทั้งนี้ ล่าสุด บริษัทฯได้ดำเนินการจดทะเบียนจัดตั้งบริษัทย่อยแห่งในประเทศไทยเรียบร้อยแล้ว ได้แก่
1. บริษัท เชาว์ ไชนิง เอ็นเนอร์ยี่ จำกัด (บริษัทย่อยที่บริษัทฯถือหุ้นทางอ้อม 87.36% ผ่านบริษัท เชาว์ เอ็นเนอร์ยี่ จำกัด (มหาชน)) เพื่อดำเนินธุรกิจที่เกี่ยวข้องกับธุรกิจพลังงานแสงอาทิตย์ในประเทศไทย และประกอบธุรกิจโดยการถือหุ้นในบริษัทอื่น (Holding Company) ได้จดทะเบียนจัดตั้งต่อกรมพัฒนาธุรกิจการค้า กระทรวงพาณิชย์ เป็นที่เรียบร้อยแล้ว เมื่อวันที่ 25 พ.ย.63
2. บริษัท เอส.อาร์.จี.เอ. จำกัด (บริษัทย่อยที่บริษัทฯถือหุ้นทางอ้อม 87.36% ผ่านบริษัท เชาว์ เอ็นเนอร์ยี่ จำกัด (มหาชน)) เพื่อลงทุนพลังงานแสงอาทิตย์ในประเทศไทย ได้จดทะเบียนจัดตั้งต่อกรมพัฒนาธุรกิจการค้า กระทรวงพาณิชย์ เป็นที่เรียบร้อยแล้ว เมื่อวันที่ 2 ธ.ค.63